CELEX: 62014FB0118
Language: hr
Date: 2015-12-16 00:00:00
Title: Predmet F-118/14: Rješenje Službeničkog suda (treće vijeće) od 16. prosinca 2015. – Bärwinkel protiv Vijeća (Javna služba — Dužnosnici — Reforma Pravilnika o osoblju — Prijelazna pravila o razvrstavanju na određene vrste radnih mjesta — Članak 30. stavak 3. Priloga XIII. Pravilniku o osoblju — Pojam akta kojim se nanosi šteta — Odluka kojom se određenim dužnosnicima priznaje izvršavanje posebnih odgovornosti — Neuključivanje tužiteljevog imena na prvi popis 34 dužnosnika kojima je priznato izvršavanje posebnih odgovornosti — Zahtjevi koji se odnose na predsudski postupak — Nepodnošenje žalbe u smislu članka 90. stavka 2. Pravilnika o osoblju — Članak 81. Poslovnika)

8.2.2016   
            
            
               HR
            
            
               Službeni list Europske unije
            
            
               C 48/99
            
         Rješenje Službeničkog suda (treće vijeće) od 16. prosinca 2015. – Bärwinkel protiv Vijeća
   (Predmet F-118/14) (1)
   
   ((Javna služba - Dužnosnici - Reforma Pravilnika o osoblju - Prijelazna pravila o razvrstavanju na određene vrste radnih mjesta - Članak 30. stavak 3. Priloga XIII. Pravilniku o osoblju - Pojam akta kojim se nanosi šteta - Odluka kojom se određenim dužnosnicima priznaje izvršavanje posebnih odgovornosti - Neuključivanje tužiteljevog imena na prvi popis 34 dužnosnika kojima je priznato izvršavanje posebnih odgovornosti - Zahtjevi koji se odnose na predsudski postupak - Nepodnošenje žalbe u smislu članka 90. stavka 2. Pravilnika o osoblju - Članak 81. Poslovnika))
   (2016/C 048/114)
   Jezik postupka: francuski
   
      Stranke
   
   
      Tužitelj: Wolfgang Bärwinkel (Bruxelles, Belgija) (zastupnik: M. Casado García-Hirschfeld, odvjetnik)
   
      Tuženik: Vijeće Europske unije (zastupnici: M. Bauer i E. Rebasti, agenti, zatim M. Bauer i M. Veiga, agenti)
   
      Predmet
   
   Zahtjev za poništenje odlukâ Vijeća o razvrstavanju dužnosnikâ iz razreda AD 9 do AD 14 zaposlenih na radnim mjestima koja podrazumijevaju posebne odgovornosti na radna mjesta „načelnik odjela ili jednakovrijedno radno mjesto” ili „savjetnik ili jednakovrijedno radno mjesto” prije 31. prosinca 2015., a da se pritom tužitelja nije svrstalo među dužnosnike obuhvaćene tim razvrstavanjem.
   
      Izreka rješenja
   
   
               1.
            
            
               Tužba se odbacuje kao očito nedopuštena.
            
         
               2.
            
            
               Svaka stranka snosi vlastite troškove.
            
         
      (1)  SL C 26, 26. 1. 2015., str. 48.